Teger

Cimicomorpha
 Dipsocoromorpha
 Enicocephalomorpha
 Gerromorpha
 Leptopodomorpha
 Nepomorpha
 Pentatomomorpha

Teger (Heteroptera) er en underorden av ordenen nebbmunner (Hemiptera). De har det til felles at munndelene er en flerleddet sugesnabel og at de suger opp næringen.  De lever av plantesaft fra planter og trær, men også som rovdyr, der de suger ut hemolymfe (kroppsvæske) fra andre mindre dyr.

Navnet er satt sammen av to greske ord: Heteros, som betyr «forskjellig» eller «ulike», og pteron, som betyr «vinge». Det blir «ulike-vinge», og kommer av at mange av tegene har den ene delen av framvingen, litt læraktig og noe tykkere enn den bakre vingehalvdelen som ofte er membranøs og gjennomskinnelig.

Bare et fåtall arter finnes i Norge. De fleste finnes i varmere strøk. I Norge er det funnet 451 arter av teger.

Utseende 

Teger skiller seg fra blant annet fra andre insekter som biller på munnen. Biller har kjever, mens teger har en snabelformet munn for å suge opp føden. Snabelen består av fem ledd, når den ikke er i bruk ligger den vanligvis bakover under kroppen. Hos enkelte grupper teger finnes det en fordypning under brystet, mellom framhoftene, til snabelen. Mange av artene har vinger, mens noen er «vingeløse». Mellom vingene, ved vingeroten er det et scutellum, et trekantet område.

De har stor variasjon i utseende, fra kortbeinte til langbeinte, store og brede eller lange og slanke. Enkelte arter er farget i klare framtredende farger, mens andre er nøytralt farget og skiller seg ikke ut fra omgivelsene. Rovtegene er vanligvis godt kamuflert, noe som er viktig ettersom de jakter på byttedyr ved å krype rundt.

Levevis 
De finnes på mange ulike leveområder (habitater). Noen lever i vann som buk- og ryggsvømmerne. Andre på vannoverflaten som vannløperne.  Men de fleste lever på jordoverflaten, på planter og trær, og de fleste er plantesugere.

Noen arter er rovdyr og lever av andre mindre dyr, som de fanger og suger kroppsvæsken ut av. Veggedyret lever av blod fra pattedyr inkludert mennesker. Veggedyr er et økende problem i Norge.

Teger har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.

Systematisk inndeling 
Teger tilhører gruppen nebbmunner, og tradisjonelt var nebbmunner delt i to underordener, kalt: plantesugere (Homoptera) og teger (Heteroptera).

Nyere forskning og studier viser at denne måten å systematisk dele nebbmunnene opp gjør plantesugerne til en parafyletisk gruppe, det vil si at teger stammer fra en gruppe av plantesugere. I nyere systematikk deles nebbmunner i fire delgrupper. Den tidligere underordenen plantesugere (Homoptera) utgjør tre av delgruppne og tegene utgjør den fjerde delgruppen.

Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Noen av heftene (se litteraturliste) tar for seg enkelte grupper av de norske tegene (Heteroptera).

Et latinsk familienavn ender med ...idae, og et navn på en overfamilie på  ...oidea.

 Insekter (Insekta)
 Vingede insekter (Pterygota)
 Neoptera («nyvinger»)
 Nebbmunner (Hemiptera)
 Underorden plantesugere (Homoptera) parafyletisk gruppe
 Underorden teger (Heteroptera) 
 Gruppe Enicocephalomorpha
 familie Enicocephalidae 
 familie Aenictopecheidae
 Gruppe Dipsocoromorpha 
 familie Ceratocombidae
 familie Dipsocoridae
 familie Hypsipterygidae
 familie Schizopteridae
 familie Stemmocryptidae
 Gruppe Gerromorpha – lever i vann eller på vannoverflaten.
 familie Mesoveliidae
 familie Hebridae
 familie Paraphrynoveliidae
 familie Macroveliidae
 familie vannskridere (Hydrometridae)
 familie Hermatobatidae
 familie bekkeløpere (Veliidae)
 familie Vannløpere (Gerridae)
 Gruppe vannteger (Nepomorpha)
 ovefamilie Nepoidea
 familie vannskorpioner (Nepidae)
 familie kjempevannteger (Belostomatidae)
 overfamilie Ochteroidea
 familie Ochteridae
 familie Paddeteger (Gelastocoridae)
 overfamilie Corixoidea
 familie Buksvømmere (Corixidae)
 overfamilie Aphelocheiroidea
 familie Aphelocheiridae
 familie Potamocoridae
 overfamilie Naucoroidea
 familie Vannrøvere (Naucoridae)
 overfamilie Notonectoidea
 familie Ryggsvømmere (Notonectidae)
 overfamilie Pleoidea
 familie Pleidae
 familie Helotrephidae 
 Gruppe Leptopodomorpha
 familie Leptopodidae
 familie Omaniidae
 familie Aepophilidae
 familie Strandteger (Saldidae) 
 Gruppe Cimicomorpha
 overfamilie Cimicoidea 
 familie nebbteger – Anthocoridae
 familie Cimicidae
 familie Medocostidae
 familie Nabidae
 familie Plokiophilidae
 familie Polyctenidae
 familie Velocipedidae
 overfamilie  Joppeicoidea
 familie Joppeicidae
 overfamilie  Miroidea 
 familie Microphysidae
 familie bladteger – Miridae
 overfamilie  Reduvioidea
 familie rovteger – Reduviidae
 familie Pachynomidae
 familie Phymatidae
 overfamilie Thaumastocoroidea
 familie Thaumastocoridae
 overfamilie  Tingoidea 
 familie netteger – Tingidae
 familie Vianaididae
 Gruppe Pentatomomorpha 
 delgruppe / Overfamilien Aradoidea 
 familie Barkteger (Aradidae)
 familie Termitaphididae 
 delruppe Trichophora 
 Overfamilien Coreoidea 
 familie Vepseteger (Alydidae)
 familie Kantteger (Coreidae)
 familie Hyocephalidae
 familie Rhopalidae 
 familie Stenocephalidae
 Overfamilien Lygaeoidea
 familie Artheneidae
 familie Stylteteger (Berytidae)
 familie Blissidae
 familie Colobathristidae
 familie Cryptorhamphidae
 familie Cymidae
 familie Geocoridae
 familie Heterogastridae
 familie Frøteger (Lygaeidae)
 familie Malcidae
 familie Ninidae
 familie Oxycarenidae
 familie Pachygronthidae
 familie Piesmatidae
 familie Rhyparochromidae 
 Overfamilien Idiostoloidea – bør muligens regnes til Lygaeoidea 
 familie Henicocoridae
 familie Idiostolidae
 Overfamilien Pyrrhocoroidea – bør muligens regnes til Lygaeoidea
 familie Largidae
 familie ildteger (Pyrrhocoridae)  
 Overfamilien Pentatomoidea
 familie løvteger (Acanthosomatidae)
 familie Aphylidae
 familie Canopidae
 familie Cydnidae
 familie Dinidoridae
 familie Lestoniidae
 familie Megarididae
 familie breiteger (Pentatomidae)
 familie Phloeidae
 familie Plataspididae
 familie Saileriolidae
 familie Scutelleridae
 familie Tessaratomidae
 familie Thaumastellidae
 familie Urostylididae

Referanser

Litteratur 
 Bakken, Torkild; Såstad, Sigurd Mjøen og Aagaard, Kaare. (red.) 2005. Utredning for Artsdatabanken 1. Oprettelse av norsk artstesaurus 12. og 13. april 2005 Artsdatabanken. 49 sider.
 Coulianos, C.-C. 1998. Annotated catalogue of the Hemiptera-Heteroptera of Norway. Fauna Norvegia Ser. B.  45. side 11-40.
 Gjerde, Harald og Hågvar, Sigmund. 1985. Vannteger unntatt buksvømmere (Corixidae). Norsk entomologisk forening, Norske Insekttabeller Nr. 8, 8 sider
 Hågvar, Sigmund. 1984. Norske Breiteger. Overfamilie Pentatoidea. Norsk entomologisk forening, Norske Insekttabeller 5, 15 sider.
 Ottesen, Preben S. (red.) 1993 Norske Insektfamilier og deres artsantall. NINA utredning 055, 40 sider. 
 Solem, John O. 1983. Norske Buksvømmere. (Corixidae, Hemiptera, Heteroptera). Norsk entomologisk forening, Norske Insekttabeller 4, 27 sider.

Eksterne lenker 
 
 Norsk Entomologisk forening – for deg som vil lære mer om insekter.

 
Dyr formelt beskrevet av Pierre André Latreille
Nebbmunner formelt beskrevet i 1810